03.03.2021
Аҧсны Аҳәынҭқарра Ахада Аслан Бжьаниа Урыстәылатәи Афедерациа Аҧыза-министр Михаил Мишустин 55-шықәсаихыҵратә иубилеи идиныҳәалеит.
Адныҳәалартә цҳамҭаҟны иҳәоуп:
Ҳаҭыр зқәу Михаил Владимир-иҧа, гәык-ҧсыкала ишәыдысныҳәалоит шәиубилеи.
Иҳараку апрофессионализм, астратегиатә хәыцра, апроблематика инарҵауланы азнеиреи ишәымоу агәаҕьреи ирыбзоураны Шәара қәҿиарала аус зуа аҳәынҭқарратә усзуҩы ихьӡ-иҧша шәаҧсахеит.
Михаил Владимир-иҧа, аҭагылазаашьа бзиа схы иархәаны, Шәаргьы Урыстәылатәи Афедерациа аиҳабырагьы иҭабуп ҳәа шәасҳәарц сҭахуп ҳтәыла короновирустә ҿкы апандемиа аамҭа хьанҭақәа раан иашәҭаз хәы змаӡам ацхырааразы.
Агәра згоит Шәара шәыцхыраарала аҧсны-урыстәылатәи аусеицура ахырхарҭақәа зегьы рыла активла аҿиара шроуа.
Ишәзеиҕьасшьоит агәабзира, агәамч, аихьӡара ҿыцқәа Урыстәылатәи аҳәынҭқарра амаҵ аураҟны.